Стефан Фурнаджиев
От хиляда хороводци…

chitanka.info

От хиляда хороводци

едного запомнят.

Много сватби има

като неговата няма:

Моми шият.

Момци леят.

Старци пушат.

Баби слушат.

Къщи дремят,

времето сменят —

куршуми пеят,

ками свирят.

А на мегданите

българско хоро играе —

моят син го води…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.